Romania ja euro

Romanialla ei toistaiseksi ole määriteltyä tavoitepäivämäärää euroalueeseen liittymiselle. Aiemmin Romanian hallitus suunnitteli euroalueeseen liittymistä vuodeksi 2014. Romanian leu ei ole vielä osa ERM II:ta, johon leu oli tarkoitus liittää vuosina 2011-2012. Maaliskuussa 2018 Romanian parlamentti äänesti mahdollisesta euroonliittymisestä vuodelle 2024"Romania's ruling party congress votes to join euro in 2024"  Reuters. 10 maaliskuuta 2018. Myöhemmin mahdollista euroon liittymistä lykättiin vuosille 2027-2029Romania aims to adopt euro in 2027-2028 enter Schengen this yearRomania to postpone euro adoption target until 2029.

Kun Romanian uusi leu (10 000 vanhaa leuta = 1 uusi leu) otettiin käyttöön vuonna 2005, uusilla leuseteleillä on samanlaiset mitat kuin euroseteleillä pankkiautomaattien mukauttamiseksi euroa varten, lukuun ottamatta 200 leun seteliä (ei vastaavanmittaista euroseteliä) ja 500 leun seteliä (200 euron setelin mitat). Vanhat leusetelit olivat hieman leveämpiä kuin uudet.

Romanian eurokolikoita ei ole vielä suunniteltu. Ainakin toistaiseksi voimassa olevan Romanian lain mukaan valtion vaakunan pitää esiintyä kolikoissa.

 Lähentymiskriteerien täyttyminen 
Euroopan unionin jäsenmaana Romanialla on mahdollisuus ottaa käyttöön yhteisvaluutta euro. Sen käyttöönottamiseksi pitää kuitenkin täyttää lähentymiskriteerit.

Romanialla on edelleen ongelmia kriteerien täyttämisessä seuraavilta osin:
Inflaatio on pysytellyt yli vaaditun 3,0 prosentin tason.
Romania ei ole ERM II:n jäsen; jäsenyys vaaditaan vähintään kahden vuoden ajalta ennen euron käyttöönottoa.
Bruttokansantuotteeseen suhteutettu julkisen talouden alijäämä on enemmän kuin sallittu 3,0 prosenttia.
Pitkät korot ovat korkeammalla kuin sallittu viitearvo.

Lisäksi maan lainsäädäntö ei vielä ole sopusoinnussa Euroopan keskuspankkilainsäädännön kanssa.

 Lähteet 

Luokka:Euro
Luokka:Romanian talous